Nafarroako Parlamentuko Eledunen Batzarrak, 2021eko irailaren 6an egindako bilkuran, honako adierazpen hau onetsi zuen:

"Nafarroako Parlamentuak honako hau erabaki du:

1. Bat egiten du Gazteriaren Nazioarteko Eguna dela-eta abuztuaren 12an izan diren ospakizunekin.

2. Nafarroako Gobernuari eskatzen dio lan egiten jarrai dezan, politika publikoek beti izan dezaten gazte-ikuskera, gazteriak pairatzen dituen desberdinkeria partikular eta berariazkoak mozteko.

3. Nafarroako gazteriari eragiten dioten politikak egiteko prozesuetan Nafarroako gazteriaren parte-hartzea bermatu nahi du, kolektibo horren zeharkakotasuna aintzat hartuta” (10-21/DEC-00043).

Iruñean, 2021eko irailaren 6an

Lehendakaria: Unai Hualde Iglesias